b'\n_START_ARTICLE_\nParc des Princes\n_START_SECTION_\nVM i fotball\n_START_PARAGRAPH_\nStadionet har blitt brukt under begge verdensmesterskap i fotball som har blitt arrangert i Frankrike.  Under VM i fotball 1938 ble det spilt tre kamper her; \xc3\xa9n kamp i f\xc3\xb8rste runde som endte uavgjort og omkampen for denne samt en semifinale.  Under VM i fotball 1998 ble det spilt fire kamper i gruppespillet, \xc3\xa9n \xc3\xa5ttendedelsfinale og bronsefinalen p\xc3\xa5 Parc des Princes.\n_START_SECTION_\nEM i fotball\n_START_PARAGRAPH_\nFrankrike arrangerte sluttspillet i det f\xc3\xb8rste EM i fotball i 1960 og stadion ble brukt til b\xc3\xa5de \xc3\xa9n semifinale og finalen hvor Sovjetunionen slo Jugoslavia 2-1 etter ekstra omganger._NEWLINE_Ved EM i fotball 1984 ble det spilt to gruppekamper samt finalen p\xc3\xa5 stadionet.  Frankrike slo Spania 2-0 i finalen._NEWLINE_Stadionet ble brukt til fire gruppekamper samt \xc3\xa9n \xc3\xa5ttendedelsfinale under EM i fotball 2016.\n_START_SECTION_\nVM i rugby union\n_START_PARAGRAPH_\nI 2007 arrangerte Frankrike VM i rugby union.  Fire gruppespillkamper og bronse finalen ble spilt p\xc3\xa5 Parc des Princes.\n_START_SECTION_\nChampions League\n_START_PARAGRAPH_\nDen 13. juni 1956 ble den f\xc3\xb8rste finalen i Serievinnercupen (n\xc3\xa5 kjent som Champions League eller Mesterligaen) holdt p\xc3\xa5 Parc des Princes. Spanske Real Madrid skulle m\xc3\xb8te franske Stade Reims. 38\xc2\xa0000 mennesker m\xc3\xb8tte opp for \xc3\xa5 se finalen, som til slutt endte med 4-3 til laget fra Spania. Senere ble det holdt to nye finaler i \xc2\xabPrinsenes park\xc2\xbb. I 1974/75-sesongen ble den andre finalen spilt, det var et oppgj\xc3\xb8r mellom tyske Bayern M\xc3\xbcnchen og engelske Leeds United. Ca. 50\xc2\xa0000 mennesker m\xc3\xb8tte opp for \xc3\xa5 se finalen som til slutt endte med 2-0-seier til Bayern M\xc3\xbcnchen. Den tredje finalen trakk 48\xc2\xa0360 tilskuere, og ble vunnet av engelske Liverpool 1-0 over spanske Real Madrid.\n_START_SECTION_\nCupvinnercupen\n_START_PARAGRAPH_\nFinalen i Cupvinnercupen ble spilt her i 1978 da Anderlecht vant 4-0 over Austria Wien og i 1995 da Real Zaragoza slo Arsenal 2-1.\n_START_SECTION_\nUEFA Cup/Europa League\n_START_PARAGRAPH_\nParc des Princes har arrangert finalen \xc3\xa9n gang; i 1998 da Inter slo Lazio 3-0\n_START_SECTION_\nRugby union europacup\n_START_PARAGRAPH_\nStadionet har blitt brukt til finalen i European Rugby Champions Cup i 2001 da Leicester Tigers vant 34-30 over Stade Fran\xc3\xa7ais.'